Ieweschte Juegdrot

Den ieweschte Juegdrot (Conseil supérieur de la chasse) ass e consultatiivt Organ dat dem Ëmweltministère ënnersteet. Et ass mam Artikel 82 vum Juegdgesetz gegrënnt ginn.

 Missiounen 
D'Missioune vum Juegdrot sinnArt. 82 vum Juedgesetz
 op eegen Initiativ hin dem Minister Propositiounen iwwer d'Juegd ënnerbreeden
 dem Minister seng Meenung iwwer all Froen a Projete ginn, déi deen dem Rot stellt
 een Avis iwwer all Problemer am Zesummenhang mat der Juegd ausschaffen, déi him vu sengem President oder vun der Majoritéit vu senge Membere presentéiert ginn
 d'legislativ a reglementaresch Moossname studéiere fir d'Konditioune vun der Juegd ze verbesseren.

Säin Avis muss och gefrot gi wann als Wëld klasséiert Déieren ausgesat solle ginn, an ier de Minister eng administrativ Juegd ordonéiert.

 Zesummesetzung 
De Conseil supérieur de la chasse besteet aus:
 engem Representant vum Ëmweltministère
 zwéi Representante vun der Natur- a Bëschverwaltung
 engem Representant vum Ministère deem d'Landwirtschaft ënnersteet
 dräi Representante vun der Chambre d'agriculture
 engem Representant vun de Bëschbesëtzer
 véier Representante vun de Juegdassociatiounen
 zwéi Representante vun den Naturschutzorganisatiounen

Fir all effektive Member ernennt de Minister e Suppleant, an all Membere kréien hir Nominatioun fir dräi Joer. De President an de Sekretär ginn och fir dräi Joer vum Minister bestëmmt.Ministeriellen Arrêté vum 17. Dezember 2023Ministeriellen Arrêté vum 24. August 2023

 Um Spaweck 
 D'Juegdgesetz vum 25. Mee 2011

Kategorie:Juegd